b"\n_START_ARTICLE_\nPreden se zbudim\n_START_SECTION_\nVsebina\n_START_PARAGRAPH_\nFilm se za\xc4\x8dne s prestra\xc5\xa1enim mo\xc5\xa1kim s pu\xc5\xa1ko in spe\xc4\x8dim otrokom. Mo\xc5\xa1ki vstopi v sobo in spro\xc5\xbei pu\xc5\xa1k, ki zbudi otroka, sam pa se zlomi v solzah, da tega ne more storiti._NEWLINE_Kasneje Jessie (Kate Bosworth) in Mark (Thomas Jane) Hobson posvojita osemletnega Codya Morgana (Jacob Tremblay), potem ko je njun sin nenadoma umrl. Kmalu odkrijeta, da se Codyeve sanje uresni\xc4\x8dujejo, vendar prav tako no\xc4\x8dne more._NEWLINE_Prvo no\xc4\x8d je par o\xc4\x8daran nad metulji, ki preletavajo hi\xc5\xa1o in se neizmerno svetijo. Mark sku\xc5\xa1a ujeti enega izmed njih in ga pokazati Codyu, ki je navdu\xc5\xa1en nad metulji, vendar ko se Cody zbudi metulji izginejo. Naslednji dan se v \xc5\xa1oli Cody spoprijatelji z nekim dekletom in postane tar\xc4\x8da zlobnega otroka. Doma Cody opazi sliko Jessinega in Markovega sina Shawa in spra\xc5\xa1uje po njem. Vpra\xc5\xa1a jih kje je Shaw in Jessie mu odgovori da v nebesih in Cody pove, da je tam tudi njegova mama. To no\xc4\x8d par opazi svojega umrlega in ga in ga sku\xc5\xa1a objeti, vendar Shaw izgine, ko se Cody zbudi._NEWLINE_Ko izvesta za Codyev dar, to Jessie za\xc4\x8dne izkori\xc5\xa1\xc4\x8dati. Codyu pusti gledati Shawove posnetke in to no\xc4\x8d, par spet opazi svojega sina. \xc4\x8cez nekaj dni Mark obto\xc5\xbei Jessie, da le izkori\xc5\xa1\xc4\x8da Codya in da je postala obsedena, zaradi \xc4\x8desar se spreta in Mark odstrani Shawove slike iz hi\xc5\xa1e._NEWLINE_Cody zaspi v \xc5\xa1oli in pojavi se stvor iz no\xc4\x8dne more, ki ga Cody imenuje ''Rakav mo\xc5\xbe''. ''Rakav mo\xc5\xbe'' napade de\xc4\x8dka, ki nadleguje Codya, medtem pa Codyeva prijateljica to opazuje v grozi. Medtem Jessie odide k zdraviniku, ker Cody no\xc4\x8de spati, zato zdravnik predpi\xc5\xa1e uspavala. Zdravilo Jessie zme\xc5\xa1a s pija\xc4\x8do in o tem ne pove Marku. Tokrat se ponovno pojavi Shaw, vendar se ta spremeni v stvor iz no\xc4\x8dne more. Mark sku\xc5\xa1a zbuditi Codya, vendar ga ne more in Jessie prizna da ga je uspavala. Stvor po\xc5\xbere Marka, Jessie pa oble\xc5\xbei nezavestna. Ko se zbudi opazi Codya, kako po telefonu kli\xc4\x8de na pomo\xc4\x8d. Ker domnevajo, da gre za nasilje v dru\xc5\xbeini in ker je bil Cody uspavan, ga socialna slu\xc5\xbeba odpelje pro\xc4\x8d._NEWLINE_Jessie ukrade Codyeve kartoteke in se pogovori s kru\xc5\xa1nim star\xc5\xa1em Codya, ki je zanj skrbel 15 mesecev. Pove ji, da so se tudi tam za\xc4\x8deli pojavljati metulji in sanje so postajale vedno bolj resni\xc4\x8dne. Ko je njegova \xc5\xbeena zbolela je Codya to zelo pretreslo in to no\xc4\x8d j je vzel ''Rakav mo\xc5\xbe''. Povsem zlomljen je Codyu ves \xc4\x8das kazal slike svoje \xc5\xbeene, vendar se je pojavljala le slaba kopija, ker si je Cody ni dovolj zapomnil. Priporo\xc4\x8da ji, da Codya ubije, vendar ona tega ne \xc5\xbeeli storiti in sku\xc5\xa1a ugotoviti ve\xc4\x8d o Codyevi pravi mami. Tako se odpravi v siroti\xc5\xa1nico, kjer je Cody bil prvotno nastanjen. Jessie se nazadnje le soo\xc4\x8di s ''Rakavim mo\xc5\xbeom'' in ga prisili, da izpusti svoje talce. Codya ji nato vrnejo nazaj._NEWLINE_Naslednji dan, Jessie Codyu poka\xc5\xbee dnevnik njegove prave matere Andree, kjer pi\xc5\xa1e, da ga je imela zelo rada. Vendar je zbolela za rakom trebu\xc5\xa1ne slinavke in umrla, ko je bil Cody star \xc5\xa1est let. Ko je \xc4\x8das za spanje, Cody prosi Jessie za zgodbo. Pove mu zgodbo o nadarjenem otroku, ki je potreboval mamo in o osamljeni mami, ki je potrebovala otroka. Pripoveduje mu tudi o zlobnem fantu, ki se spet zbudi, o paru ki se ponovno sre\xc4\x8da in o o\xc4\x8detu, ki spet sre\xc4\x8da svojega sina. Cody jo vpra\xc5\xa1a ali se bo to uresni\xc4\x8dilo in ona mu odvrne, da je to odvisno od njega in njegovih sanj."